**Par vides kritēriju piemērošanu noslēgtajiem pārtikas produktu piegādes līgumiem**

**Datu apraksts**

Pasūtītāji, kuri piemēro Ministru kabineta 2017. gada 20. jūnija noteikumus Nr. 353 „Prasības zaļajam publiskajam iepirkumam un to piemērošanas kārtība” un noslēdz pārtikas produktu piegādes līgumu/-us, reizi ceturksnī iesniedz Iepirkumu uzraudzības birojam pārskatu par pārtikas produktu līgumiem, kas noslēgti iepriekšējā ceturksnī.

Pārtikas produktu piegādes līgumu, kuriem piemēroti vides kritēriji, kopums (turpmāk – zaļais publiskais iepirkums) nodrošina pārskatāmu informācijas kopu, kas sniedz pārskatu par Ministru kabineta 2017. gada 20. jūnija noteikumos Nr. 353 „Prasības zaļajam publiskajam iepirkumam un to piemērošanas kārtība“ norādītajiem piegādes principiem un salīdzinājumu ar Publisko iepirkumu likuma (turpmāk – PIL) 9. panta kārtībā noslēgtiem pārtikas produktu piegādes līgumiem.

Zaļais publiskais iepirkums satur datus par PIL subjektiem (turpmāk – pasūtītājs) – gan valsts, gan pašvaldību iestādēm, kuras atskaites periodā noslēgušas līgumus par pārtikas produktu piegādi, ievērojot zaļā publiskā iepirkuma prasības (kopā trīs vides kritēriji).

Dati sniedz informāciju par pārtikas produktu, dzērienu, tabakas un saistīto produkciju ar CPV [*(Common Procurement Vocabulary)*](https://www.iub.gov.lv/lv/klasifikacija) klasifikatora kodu – 15000000-8 un lauksaimniecības, saimniecības, zivsaimniecības, mežsaimniecības un saistīto produkciju ar CPV klasifikatora kodu – 03000000-1.

Lietotāji var iepazīties ar apkopotiem datiem (līgumu skaitu un kopējām līgumcenām EUR bez pievienotās vērtības nodokļa (turpmāk – PVN)), kas iedalīti pēc CPV kodiem, rādītāju dinamiku, kura papildus attēlota grafiski, kā arī pasūtītāju sarakstu, kuri atskaites periodā slēguši līgumu/-us, un piegādātāju vai pārtikas produktu ražotāju, kuri nodrošina noteiktos zaļā publiskā iepirkuma principus, un noslēgto līgumu kopsummām.

Pasūtītājs norāda noslēgtos līgumus, kuru kopsumma gada laikā nepārsniedz 41 999,99 EUR bez PVN.

Dati iegūti no pasūtītāju sniegtās informācijas, kuras avots nav pārbaudāms.

**Datu publicēšana**

Dati tīmekļvietnes sadaļā ***Iepirkumu dati*** *zem* ***Iepirkumu dati /Statistikas veidlapu dati*** /***Vides kritēriju piemērošana pārtikas produktu piegādes līgumiem*** ***/Par vides kritēriju piemērošanu noslēgtajiem pārtikas produktu piegādes līgumiem*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/statistikas-datu-publicesanas-kalendars-2021-gadam) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Par vides kritēriju piemērošanu noslēgtajiem pārtikas produktu piegādes līgumiem | par 2024. gada 1. ceturksni | 19.04.2024. |  |
| Par vides kritēriju piemērošanu noslēgtajiem pārtikas produktu piegādes līgumiem | par 2023. gada 4. ceturksnipar 2023. gada 3. ceturksnipar 2023. gada 2. ceturksnipar 2023. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2022. gada 4. ceturksnipar 2022. gada 3. ceturksnipar 2022. gada 2. ceturksnipar 2022. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2021. gada 4. ceturksnipar 2021. gada 3. ceturksnipar 2021. gada 2. ceturksnipar 2021. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2020. gada 4. ceturksnipar 2020. gada 3. ceturksnipar 2020. gada 2. ceturksnipar 2020. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2019. gada 4. ceturksnipar 2019. gada 3. ceturksnipar 2019. gada 2. ceturksnipar 2019. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2018. gada 4. ceturksnipar 2018. gada 3.ceturksnipar 2018. gada 2. ceturksnipar 2018. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2017. gada 4. ceturksnipar 2017. gada 3.ceturksnipar 2017. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2016. gada 4. ceturksnipar 2016. gada 3.ceturksnipar 2016. gada 2. ceturksnipar 2016. gada 1. ceturksni |  | Skat. arhīvā |
| Par vides kritēriju piemērošanu noslēgtajiem pārtikas produktu piegādes līgumiem | par 2015. gada 4. ceturksnipar 2015. gada 3.ceturksnipar 2015. gada 2. ceturksnipar 2015. gada 1. ceturksni |  | Skat. arhīvā |

**Dati sagatavoti**

16.04.2024.

**Datu pieejamība**

Apkopotie dati ir pieejami, sākot no 2015. gada, izņemot 2017. gada 2. ceturksni, kad nebija spēkā normatīvo aktu regulējums.

**Datu izplatīšana**

Ceturkšņa apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, vēlams norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Vides aizsardzības un reģionālās attīstības ministrija, Zemkopības ministrija un citi lietotāji.

**Datu vākšana**

Dati tiek iegūti no pasūtītāju iesniegtajiem pārskatiem par noslēgtajiem pārtikas produktu piegādes līgumiem atbilstoši Ministru kabineta 2017. gada 20. jūnija noteikumiem Nr. 353 „[Prasības zaļajam publiskajam iepirkumam un to piemērošanas kārtība](https://likumi.lv/ta/id/291867)” (spēkā no 01.07.2017.).

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāju kopumā iekļauts iepirkuma nomenklatūras CPV (*Common Procurement Vocabulary*) klasifikators, kurš noteikts ar Komisijas Regulu (EK) Nr. 213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

Ceturkšņa griezumā iegūtie dati tiek sasummēti (līgumu skaits un kopējā līgumcena EUR bez PVN) un sarindoti pēc CPV klasifikatora. Tiek aprēķināts katra CPV koda īpatsvars (procentos). Salīdzināts pārtikas produktu piegādes līgumu skaits un kopējās līgumcenas ar līgumiem, kas noslēgti PIL 9. panta kārtībā pēc CPV koda (15000000-8 un 03000000-1) un aprēķināts to īpatsvars. Aprēķināts piemēroto kritēriju īpatsvars.

Tiek norādīts pasūtītāju skaits, kuri iesnieguši pārskatu.

Aprēķināta noslēgto līgumu kopsumma pēc piegādātājiem vai pārtikas produktu ražotājiem, kuri nodrošina noteiktos zaļā publiskā iepirkuma principus.

Tiek aprēķināts līgumu skaita un kopējās līgumcenas īpatsvars attiecībā pret iepriekšējā gada attiecīgo ceturksni.

**Konfidencialitāte**

Pasūtītāju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Apkopotie pārskata dati atbilst lietotāju vajadzībām, jo tie nosaka zaļā publiskā iepirkuma kopējos ceturkšņa rādītājus.

**Precizitāte**

Ceturkšņa apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati tiek apkopoti un salīdzināti ar iepriekšējā gada atbilstošā ceturkšņa datiem (sākot ar 2016. gadu).

**Datu precizēšana**

Attiecīgajiem statistikas datu rādītājiem no pasūtītāju puses nav paredzēta precizēšana. Nepieciešamības gadījumā Iepirkumu uzraudzības birojs var precizēt publicētos datus, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments |
| Tālruņa numurs | 24556632 |

**Metadati pēdējo reizi atjaunoti**

19.04.2024.

**Saistītās tēmas**